R O M Â N I A


AVIZAT
J U D E Ţ U L   I A Ş I


SECRETAR GENERAL,

Consiliul Local al Comunei BĂLȚAȚI

Cons. jur. Mihaela AMARIEI

PROIECT DE HOTĂRÂRE 

Nr. 20/09.02.2023
privind acordarea cu titlu gratuit a dreptului de uz și servitute către SC DELGAZ GRID SA prin ocuparea definitivă și temporară a unor terenuri aparținând domeniului privat al comunei Bălțați, judeţul Iași, pentru ,,Proiect de Interes Comun de Monitorizare a rețelei de energie electrică – CARMEN (Carpathian Modernization of Energy Network) Volum 2 – MODERNIZARE LEA 110 KV ROMAN NORD – RĂZBOIENI – DELPHI – FAI”
Consiliul Local al Comunei Bălţaţi, judeţul Iaşi,
În conformitate cu:

- prevederile art. 121 alin. (1) și (2) din Constituția României, republicată;

- prevederile art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

- prevederile art. 7, alin (2) și art. 749-754, art.755-756 din Legea nr. 287/2009 privind Codul Civil, republicată, cu modificările și completările ulterioare, referitoare la contracte sau convenții;

- prevederile art.12 si art.14 din Legea nr.123/2012-Legea energiei electrice si gazelor naturale, privind atributiile Consiliilor locale in domeniul energiei;

- prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Luând act de:
 a) Referatul de aprobare prezentat  de către primarul comunei Bălțați în calitatea sa de iniţiator, înregistrat sub nr. 882/09.02.2023;

 b) Raportul de specialitate întocmit de către Compartimentul Urbanism - Construcții, înregistrat sub nr. 883/09.02.2023;

Având în vedere avizul Comisiei:

- agricultură, protecţia mediului, gospodărire comunală, amenajarea teritoriului (urbanism – construcţii).

În temeiul art. 139, alin. (1) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare;

Hotărăşte:

Art.1 Se aprobă acordarea cu titlu gratuit a dreptului de uz și servitute către SC DELGAZ GRID SA prin ocuparea pe durata existenței capacităților energetice, a suprafeței de 40,30 mp aparținând domeniului privat al comunei Bălțați, pentru montarea a șapte stâlpi nou proiectați și ocuparea temporară a suprafeței de 3.360 mp aparținând domeniului privat al comunei Bălțați, pentru realizarea obiectivului ,,Proiect de Interes Comun de Monitorizare a rețelei de energie electrică – CARMEN (Carpathian Modernization of Energy Network) Volum 2 – MODERNIZARE LEA 110 KV ROMAN NORD – RĂZBOIENI – DELPHI – FAI”.
Art.2 La finalizarea lucrării, terenul va fi adus la starea inițială de către executantul lucrării.
Art.3 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate.
Art.4 Secretarul general al comunei va comunica prezenta hotărâre instituţiilor şi persoanelor interesate.

PREŞEDINTE DE ŞEDINŢĂ ,                


Contrasemnează pentru  legalitate,

Consilier local,                                               

SECRETARUL GENERAL AL COMUNEI  







Cons. jur. Mihaela AMARIEI
INIȚIATOR,

PRIMAR,

Vasile AȘTEFANEI

Întocmit: Referent, Cristina – Adalciza AȘTEFANEI

